Dehbia Abrous tenna-d belli tasekla-a  turez ɣer tudert tanmettit, tebḍa ɣef waṭas n tewsatin : tamedyazt, tamacahut, cna n uxeddim  inzan, timsaɛraq 121. Daɣen deg yiwen gar imahilen i yexdem ɣef tsekla taqbaylit, Amar Amezian ur ixulef ara rray-a amezwaru, netta yenna-d  tiwsatin n tsekla taqbaylit tamensayt, sɛant assaɣ iǧehden ɣer wazalen n tmetti. 122 Nezmer ad nefhem belli tiwsatin-a yebnan ɣef wawal, sawalent axemmem n tmetti n yimir-nni, imi deg tmetti tamensayt awal yesɛa azal, akken i d-yessebgen J. Derrive deg udlis i yura netta d Ursula Baumgardt  littrature orale africaine , deg-s yeḥseb timawit d  tigemmi yesseddayen azalen n tesnakta, d asenfali i d-yemmalen tamuɣli ɣef umdan, amek yettxemmim, d wamek iteddu deg tudert-is123.